[{"text_idx": "#000000", "text": "Beth wyt ti'n edrych am?"}, {"text_idx": "#000002", "text": "Mae Caerdydd yn ddinas wych i ymweld a\u0302 hi os ydych yn teithio ar gyllideb tynn, os ydych yn gwybod lle i fynd a beth i\u2019w weld. Mae nifer fawr o atyniadau am ddim y gall twristiaid ymweld a\u0302 nhw a\u2019u mwynhau yng Nghaerdydd, o amgueddfeydd ac orielau a phensaerni\u0308aeth ffantastig i dirnodau hanesyddol, parciau a theithiau cerdded. Wel, rydych chi\u2019n lwcus! Mae ti\u0302m Croeso Caerdydd wedi creu rhestr gynhwysfawr o bethau am ddim i\u2019w gwneud yng Nghaerdydd wrth ymweld ar gyllideb dynn, gan ddefnyddio ein gwybodaeth dda am brifddinas Cymru."}, {"text_idx": "#000003", "text": "Yn gartref i gasgliadau celf, hanes naturiol a daeareg cenedlaethol Cymru, dylai Amgueddfa Genedlaethol Caerdydd fod ar restr bawb o bethau i\u2019w gwneud yng Nghaerdydd. Os ydych yn ymweld ar gyllideb dynn, dylai hyn fod ar dop y rhestr gan fod yr amgueddfa am ddim."}, {"text_idx": "#000004", "text": "Os ydych am sefyll a syllu, mae digon i blesio\u2019r llygad \u2013 o baentiadau Argraffiadol i ddinosoriaid enfawr. Weithiau, mae\u2019r amgueddfa\u2019n cynnal arddangosfeydd a digwyddiadau dros dro fydd yn costio mwy i gael mynediad atynt, ond mae\u2019r rhain am bris rhesymol iawn."}, {"text_idx": "#000007", "text": "Ewch yn o\u0302l mewn amser yn atyniad treftadaeth mwyaf poblogaidd Cymru. Saif yr amgueddfa, y mae mynediad iddi am ddim, yn nhiroedd castell hynod Sain Ffagan, plasty o\u2019r 16eg ganrif a roddwyd i bobl Cymru gan Iarll Plymouth yn 1948."}, {"text_idx": "#000008", "text": "Ers 1948, mae dros ddeugain adeilad gwreiddiol o wahanol gyfnodau hanesyddol wedi eu hailgodi yn y parcdir 100 erw, gan gynnwys tai, fferm, ysgol, capel a Sefydliad Gweithwyr ysblennydd. Daw Sain Ffagan yn fyw trwy grefftau a gweithgareddau traddodiadol mewn gweithdai lle mae crefftwyr yn parhau i arddangos eu sgiliau traddodiadol."}, {"text_idx": "#000009", "text": "Trwy gydol y flwyddyn, daw Sain Ffagan yn fyw wrth ddathlu gwyliau, cerddoriaeth a dawns."}, {"text_idx": "#000011", "text": "Mae adeilad y Pierhead wedi bod yn rhan ganolog o dirlun Bae Caerdydd ers hydoedd, ac wedi bod yn dyst i newid anferthol yn ystod y ganrif ddiwethaf. Ers 1897 mae wedi helpu Cymru i lunio\u2019i hunaniaeth. Ewch i ymweld a\u0302\u2019u harddangosfa ryngweithiol a phrofi\u2019r straeon sydd wedi rhoi Bae Caerdydd ar flaen y llwyfan o safbwynt hunaniaeth economaidd a dinesig Cymru am y rhan helaethaf o ddwy ganrif."}, {"text_idx": "#000013", "text": "Dewch i gartref democratiaeth Cymru. Wedi\u2019i leoli\u2019n edrych tua glannau Bae Caerdydd, mae\u2019r adeilad cyhoeddus hwn yn un o ddarnau mwyaf anhygoel o bensaerni\u0308aeth gyfoes, a dyma Senedd pobl Cymru. Archebwch daith am ddim neu wyliwch ddadl yn cael ei chynnal yn y Senedd yn yr oriel gyhoeddus."}, {"text_idx": "#000014", "text": "Gallwch gymryd hoe yn y caffi i fyny grisiau, yna beth am edrych o gwmpas adeilad cyfagos y Pierhead, sydd hefyd yn rhan o stad y Senedd."}, {"text_idx": "#000016", "text": "Amgueddfa hwyl am ddim ar gyfer y teulu oll yn archwilio stori a threftadaeth y ddinas."}, {"text_idx": "#000017", "text": "Y lle perffaith i ddechrau eich ymweliad a\u0302 Chaerdydd! Amgueddfa Caerdydd yw\u2019r amgueddfa gyntaf lle caiff pobl Caerdydd ac ymwelwyr ddysgu stori\u2019r ddinas trwy lygaid y rhai sy\u2019n ei hadnabod orau \u2013 ei phobl."}, {"text_idx": "#000018", "text": "Parc Bute ydy calon werdd Caerdydd, a hwn yw un o\u2019r parciau mwyaf a phrydferthaf yn y DU."}, {"text_idx": "#000019", "text": "Yn ymestyn dros 56 hectar (sy\u2019n cyfateb i 75 cae pe\u0302l-droed); hwn yw un o\u2019r parciau trefol mwyaf yng Nghymru ac mae\u2019n cynnwys cymysgedd eang o dirwedd hanesyddol, coetir trefol, caeau chwaraeon, gardd goed, nodweddion garddwriaethol, taith cerfluniau, Caffi\u2019r Ardd Gudd a choridor afon. Gallwch dreulio diwrnod cyfan yma a gweld popeth sydd i\u2019w ddarganfod!"}, {"text_idx": "#000022", "text": "Mae\u2019r daith hon mewn ardal goetir gyferbyn a\u0302\u2019r castell tylwyth teg, Castell Coch. Mae\u2019r llwybr oddeutu milltir a hanner o hyd a\u2019i nod yw mynd a\u0302 chi ar daith hud a lledrith drwy\u2019r fforest. Yn ddiweddar, cafodd 10 cerflun newydd yn cyfleu anifeiliaid fyddai wedi crwydro drwy fforestydd Cymru eu hychwanegu at y daith ffantastig. Ffordd wych i ail-gysylltu a\u0302 natur i ddod o hyd i ychydig o dawelwch, ac mae\u2019r cwbl am ddim."}, {"text_idx": "#000024", "text": "8. Arcedau Fictorianaidd ac Edwardaidd"}, {"text_idx": "#000025", "text": "Ewch ar goll yn ein \u2018Dinas Arcedau\u2019. Gyda dros 7 o arcedau oes Fictoria ac Edward i ymchwilio drwyddynt, mae\u2019n ffordd berffaith o dreulio amser. Cewch weld cymeriad a nodweddion unigryw bob arce\u0302d, a chroesawu diwylliant caffis y ddinas, gweld pensaerni\u0308aeth ffantastig a dod yn gyfarwydd a\u0302 siopau unigryw, bistros, delicatessens a siopau annibynnol hyfryd Caerdydd. O siopau ffasiwn fintej i siopau recordiau, a dylunwyr penigamp i gemyddion; mae popeth yng Nghaerdydd."}, {"text_idx": "#000027", "text": "Un o\u2019n hoff leoedd yn y ddinas, nad yw digon o dwristiaid ac ymwelwr yn ei weld, mae Parc a Llyn y Rhath yn ddiwrnod allan am ddim ffantastig i unrhyw un a phawb. Os oes gennych ddiddordeb mewn bywyd gwyllt a garddwriaeth lleol, am fynd am dro mewn lleoliad hyfryd neu os oes gennych blant sydd am fynd yn wyllt mewn parc chwarae mawr, mae Parc a Llyn y Rhath yn berffaith i chi."}, {"text_idx": "#000030", "text": "Ewch am dro ar hyd Morglawdd Bae Caerdydd, mwynhewch olygfeydd ysblennydd o\u2019r bae a Mo\u0302r Hafren ac awel y mo\u0302r. Stopiwch i ffwrdd yn y plaza sglefrio, campfa awyr agored AdiZone ac ardal chwarae i blant. Gwnewch yn siw\u0302r eich bod yn gallu cadw llygad am y Crocodeil Enfawr \u2013 ond peidiwch a\u0302 phoeni, mae\u2019r un yma\u2019n seiliedig ar y cymeriad o lyfr Roald Dahl."}, {"text_idx": "#000033", "text": "Ewch i ymweld ag un o eglwysi cadeiriol mwyaf deniadol y DU, a phrofi hanes, treftadaeth a phensaerni\u0308aeth ryfeddol."}, {"text_idx": "#000037", "text": "Os ydych chi\u2019n ffan o ymgolli yn yr awyr agored yn ein prifddinas, yna beth am lawrlwytho\u2019r ap Love Exploring o\u2019r Apple Store neu Play Store, i fynd a\u0302 chi ar eich antur. Dilynwch y llwybrau yn yr ap, gyda marcwyr sy\u2019n dweud mwy wrthych am hanes, natur a phensaerni\u0308aeth a chanllawiau llywio\u2019r ddinas."}, {"text_idx": "#000038", "text": "Bydd y plant wrth eu boddau gyda\u2019r gemau realiti estynedig rhyngweithiol lle gallant weld creaduriaid yn dod yn fyw o\u2019u blaenau, trwy\u2019r sgrin ffo\u0302n. Mae\u2019r llwybrau wedi cael eu curadu gan arbenigwyr yn nhi\u0302m awyr agored Caerdydd, gan rannu eu gwybodaeth am ein parciau naturiol a\u2019n meysydd o harddwch."}]